פס הרעדה

פס הרעדה הוא אמצעי בטיחות בתחבורה שמטרתו לגרום לנהגים להאט את מהירות נסיעתם או לתקן את מסלול נסיעתם. המסרים נמסרים לנהג באמצעות יצירת רטט ורעש המועברים אל תוך הרכב דרך הגלגלים. לדוגמה, נהוג להתקין פסי הרעדה במרכז נתיב נסיעה בהתקרבות למפגש עם מסילת רכבת, למחסום, או לכל מקום אחר המחייב האטה או עצירה. פסי הרעדה המתוקנים בשולי הכביש, או ליד קו הפרדה בין נתיבים, מטרתם להזהיר נהגים שסטו בשוגג ממסלולם. לעתים מצוידים פסי הפרדה אלה במחזיר אור (עין החתול) המגביר את נראותם בשעות החושך. סוגי פסי הפרדה קיימם שני סוגים עיקריים של פסי הרעדה: פסי הרעדה מוגבהים, המיושמים באמצעות חומרי סימון בעלי טקסטורה מעל המיסעה הקיימת. פסי הרעדה שקועים, המיושמים על פני המיסעה הקיימת על ידי קירצוף (באנגלית: milled in), או המוטבעים באמצעות מחבש גלילי יעודי(באנגלית: rolled-in) או תבנית גלילית (באנגלית: formed) במיסעות אספלט או בטון במהלך סלילת המיסעה. לעתים משולבים פסי ההרעדה עם תמרור 101 - כביש משובש, או עם תמרור 222 - אזור מיתן תנועה. קישורים חיצוניים הערות שוליים